
DR.31.3.2010 7 

 
Lebih fokus kepada memartabatkan bahasa Melayu dan sebagai alat kepada 
perpaduan Malaysia.   

Soalan saya, dalam usaha untuk meningkatkan lagi martabat bahasa 
Melayu, ia bergantung rapat kepada tradisi keilmuan. Apakah langkah kerajaan 
untuk menggalakkan ilmuwan tempatan menghasilkan karya ilmiah bermutu tinggi 
dalam bahasa Melayu atau bahasa kebangsaan bagi membantu usaha kerajaan 
memartabatkan lagi sebagai bahasa ilmu dan bahasa kemajuan serta bahasa 
perpaduan?  Sekian, terima kasih. 

Datuk Ir. Dr. Wee Ka Siong:  Terima kasih Yang Berhormat Ledang.  
Sebenarnya merupakan peranan penting Dewan Bahasa dan Pustaka untuk 
menggalakkan karya ilmiah oleh para akademik ataupun mereka yang memang 
pakar dalam bahasa ini.  Sebenarnya kita memang mempunyai satu tindakan 
secara holistik untuk menggalakkan dan termasuk rangsangan yang kita berikan 
kepada mereka yang menerima anugerah.   

Jadi, secara spesifiknya ingin saya mengatakan bahawa sepanjang Bulan 
Bahasa Kebangsaan ini, kita mempunyai pelbagai promosi dan juga penerangan 
tentang fungsi DBP itu dalam konteks memperkasakan dan memartabatkan 
bahasa Kebangsaan.  Melalui risalah yang diedarkan inilah, kita telah 
memerihalkan peranan setiap satu agensi termasuklah apa yang disebutkan oleh 
Yang Berhormat.  Maka memang ada di bawah struktur di Dewan Bahasa dan 
Pustaka sekarang, kita ada ganjaran yang kita berikan bagi mereka yang dapat 
menghasilkan karya ilmiah ini.  Terima kasih. 

Tuan Nasharudin Mat. Isa [Bachok]:  Terima kasih Tuan Yang di-Pertua.  
Saya ingin mendapat penjelasan daripada Yang Berhormat Timbalan Menteri 
tentang pemantauan dan tindakan susulan yang telah dibuat oleh pihak DBP 
terhadap media masa dan penggunaan bahasa Melayu, kerana saya lihat terdapat 
beberapa buah stesen radio yang masih menggunakan bahasa rojak dan juga 
terdapat beberapa buah stesen TV swasta yang terjemahan sari katanya ke dalam 
bahasa Malaysia menggunakan bahasa yang saya pun tidak tahu apa 
standardnya. Penggunaan perkataan ‘kami’ dan ‘kita’ pun kadang-kadang 
bercelaru.   

Saya ingin mendapatkan penjelasan dari pihak Yang Berhormat Timbalan 
Menteri, apa komen Yang Berhormat Timbalan Menteri terhadap pengisytiharan 
Model Ekonomi Baru yang dibuat dalam bahasa Inggeris, sedangkan kita dalam 
usaha untuk memartabatkan bahasa Melayu?  Terima kasih. 

Datuk Ir. Dr. Wee Ka Siong:  Terima kasih Yang Berhormat Bachok. 
Sebenarnya apa yang dibangkitkan oleh Yang Berhormat itu merupakan satu 
perkara yang penting dan sering dibincangkan di Dewan Bahasa dan Pustaka.  
Ada dua perkara yang perlu kita lihat.  Yang pertamanya dari segi papan tanda.  
Itu adalah satu perkara yang mudah untuk orang awam mengenali bahasa 
Malaysia.   

Oleh sebab itulah semua pihak berkuasa tempatan kini perlu merujuk 
kepada Dewan Bahasa dan Pustaka tentang kesesuaian perkataan itu, 
kadangkala ia merupakan satu kewajipan untuk mendapatkan persetujuan 
daripada Dewan Bahasa dan Pustaka sebelum pendaftaran boleh dibuat.   Untuk 
memastikan kita menggunakan bahasa yang betul-betul menepati piawaian kita.  
Itu yang pertama.   

Keduanya berbalik kepada apa yang dibangkitkan oleh Yang Berhormat 
tentang stesen TV yang sentiasa menyebarkan maklumat dan dari segi 
penggunaan perkataan itu.  Sebenarnya Dewan Bahasa dan Pustaka juga ada 



Lebih fokus kepada memartabatkan bahasa Melayu dan sebagai alat kepada perpaduan Malaysia. Soalan saya, dalam usaha untuk meningkatkan lagi martabat bahasa Melayu, ia bergantung rapat kepada tradisi keilmuan. Apakah langkah kerajaan untuk menggalakkan ilmuwan tempatan menghasilkan karya ilmiah bermutu tinggi dalam bahasa Melayu atau bahasa kebangsaan bagi membantu usaha kerajaan memartabatkan lagi sebagai bahasa ilmu dan bahasa kemajuan serta bahasa perpaduan? Sekian, terima kasih. Datuk Ir. Dr. Wee Ka Siong: Terima kasih Yang Berhormat Ledang. Sebenarnya merupakan peranan penting Dewan Bahasa dan Pustaka untuk menggalakkan karya ilmiah oleh para akademik ataupun mereka yang memang pakar dalam bahasa ini. Sebenarnya kita memang mempunyai satu tindakan secara holistik untuk menggalakkan dan termasuk rangsangan yang kita berikan kepada mereka yang menerima anugerah. Jadi, secara spesifiknya ingin saya mengatakan bahawa sepanjang Bulan Bahasa Kebangsaan ini, kita mempunyai pelbagai promosi dan juga penerangan tentang fungsi DBP itu dalam konteks memperkasakan dan memartabatkan bahasa Kebangsaan. Melalui risalah yang diedarkan inilah, kita telah memerihalkan peranan setiap satu agensi termasuklah apa yang disebutkan oleh Yang Berhormat. Maka memang ada di bawah struktur di Dewan Bahasa dan Pustaka sekarang, kita ada ganjaran yang kita berikan bagi mereka yang dapat menghasilkan karya ilmiah ini. Terima kasih. Tuan Nasharudin Mat. Isa [Bachok]: Terima kasih Tuan Yang di-Pertua. Saya ingin mendapat penjelasan daripada Yang Berhormat Timbalan Menteri tentang pemantauan dan tindakan susulan yang telah dibuat oleh pihak DBP terhadap media masa dan penggunaan bahasa Melayu, kerana saya lihat terdapat beberapa buah stesen radio yang masih menggunakan bahasa rojak dan juga terdapat beberapa buah stesen TV swasta yang terjemahan sari katanya ke dalam bahasa Malaysia menggunakan bahasa yang saya pun tidak tahu apa standardnya. Penggunaan perkataan 'kami' dan 'kita' pun kadang-kadang bercelaru. Saya ingin mendapatkan penjelasan dari pihak Yang Berhormat Timbalan Menteri, apa komen Yang Berhormat Timbalan Menteri terhadap pengisytiharan Model Ekonomi Baru yang dibuat dalam bahasa Inggeris, sedangkan kita dalam usaha untuk memartabatkan bahasa Melayu? Terima kasih. Datuk Ir. Dr. Wee Ka Siong: Terima kasih Yang Berhormat Bachok. Sebenarnya apa yang dibangkitkan oleh Yang Berhormat itu merupakan satu perkara yang penting dan sering dibincangkan di Dewan Bahasa dan Pustaka. Ada dua perkara yang perlu kita lihat. Yang pertamanya dari segi papan tanda. Itu adalah satu perkara yang mudah untuk orang awam mengenali bahasa Malaysia. Oleh sebab itulah semua pihak berkuasa tempatan kini perlu merujuk kepada Dewan Bahasa dan Pustaka tentang kesesuaian perkataan itu, kadangkala ia merupakan satu kewajipan untuk mendapatkan persetujuan daripada Dewan Bahasa dan Pustaka sebelum pendaftaran boleh dibuat. Untuk memastikan kita menggunakan bahasa yang betul-betul menepati piawaian kita. Itu yang pertama. Keduanya berbalik kepada apa yang dibangkitkan oleh Yang Berhormat tentang stesen TV yang sentiasa menyebarkan maklumat dan dari segi penggunaan perkataan itu. Sebenarnya Dewan Bahasa dan Pustaka juga ada.